નવી દિલ્હી : જેએનયૂ કેમ્પસમાં ભારત વિરોધી પ્રવૃતી અંગે ગૃહમંત્રીએ પ્રતિક્રિયા વ્યક્ત કરી હતી. ગૃહમંત્રી રાજનાથે જણાવ્યું હતું કે આ પ્રવૃતી પાછળ હાફીઝ સઇદનો હાથ છે. જો કે આ ટીપ્પણી બાદ વિપક્ષ દ્વારા આ અંગેનાં પુરાવાઓ માંગવામાં આવ્યા હતા. રાજનેતાઓ દ્વારા પ્રતિક્રિયા બાદ ગૃહમંત્રાલયે સ્પષ્ટતા કરી છે કે ગૃહમંત્રી રાજનાથ સિંહને જેએનયૂ વિવાદ પાછળ હાફિઝ સઇદ હોવાની માહિતી અલગ અલગ ગુપ્તચર એઝન્સીઓ પાસેથી મળી હતી. ગૃહમંત્રીએ કહ્યું હતું કે જેએનયુ પાછળ હાફીઝ સઇદનો હાથ છે. આ એક એવું સત્ય છે જે આખુ રાષ્ટ્ર જાણે તે જરૂરી છે. તેમણે કહ્યું કે જે કાંઇ પણ થયું તે ખુબ જ દુર્ભાગ્યપુર્ણ છે.